因省風俗與從姪成緒遊山水中道先歸寄示
作者：韋應物
朝代：唐

paragraphs: 累宵同燕酌，十舍攜征騎。
始造雙林寂，遐搜洞府祕。
羣峰繞盤鬱，懸泉仰特異。
陰壑雲松埋，陽崖煙花媚。
每慮觀省牽，中乖遊踐志。
我尚山水行，子歸棲息地。
一操臨流袂，上聳干雲轡。
獨往倦危途，懷沖寡幽致。
賴爾還都期，方將登樓遲。